wannaphong/clean_thaiwikipedia huggingface dataset:
# แซลลี ฮอว์กินส์
แซลลี เซซีเลีย ฮอว์กินส์ (เกิด 27 เมษายน ค.ศ. 1976) เป็นนักแสดงชาวอังกฤษ เธอเปิดตัวงานแสดงครั้งแรกกับผู้กำกับ ไมก์ ลีห์ ในภาพยนตร์เรื่อง ออลออร์นอตติง (2002) เธอยังคงร่วมงานกับลีห์ โดยการรับบทสนับสนุนใน วีราเดรก (2004) และรับบทนำใน ป๊อบปี้...เธอสุขไม่มีสุด (2008) ทำให้ฮอว์กินส์ได้รับรางวัลจากหลายสถาบัน รวมถึงรางวัลลูกโลกทองคำ สาขานักแสดงนำหญิงยอดเยี่ยม ประเภทภาพยนตร์เพลงหรือตลก และรางวัลหมีเงิน สาขานักแสดงนำหญิงยอดเยี่ยม

ฮอว์กินส์ปรากฏในภาพยนตร์ของวูดดี อัลเลนถึงสองเรื่องใน เกมรักเล่ห์ลึก (2007) และ วิมานลวง (2013) ในภาพยนตร์เรื่องนี้ ทำให้เธอรับการเสนอชื่อเข้าชิงสาขานักแสดงสมทบหญิงยอดเยี่ยม จากรางวัลออสการ์และรางวัลแบฟตาด้วย เธอยังรับบทนำใน เมดอินดาเกแนม (2010), แพดดิงตัน คุณหมี หนีป่ามาป่วนเมือง (2014), เมาดี (2016) และ แพดดิงตัน 2 ของขวัญที่หายไป (2017) ฮอว์กินส์แสดงเป็นตัวเอกในบทพนักงานทำความสะอาดผู้เป็นใบ้ ในภาพยนตร์แฟนตาซีเรื่อง เดอะ เชพ ออฟ วอเทอร์ (2017) ซึ่งประสบความสำเร็จทางด้านเสียงวิจารณ์และได้รับการเสนอชื่อเข้าชิงรางวัลออสการ์ รางวัลแบฟตา รางวัลลูกโลกทองคำ และรางวัลสมาคมนักแสดงภาพยนตร์และโทรทัศน์ สาขานักแสดงนำหญิงยอดเยี่ยม

ฮอว์กินส์เริ่มต้นอาชีพด้วยการเป็นนักแสดงละครเวทีในหลายเรื่อง เช่น โรเมโอและจูเลียต ในบทจูเลียต คาปูเล็ต, มัชอะดูอะเบาต์นอตติง ในบทฮีโร และ ฝัน ณ คืนกลางฤดูร้อน ในบทเฮอร์เมีย เธอยังปรากฏในละครเวทีของโรงละครรอยัลคอร์ต ในลอนดอน และในปี ค.ศ. 2010 เธอแสดงละครบรอดเวย์ครั้งแรกในเรื่อง มิสซิสวอร์เรนเพอร์เฟกชัน ในปี ค.ศ. 2012 เธอได้แสดงเรื่อง คอนสตัลเลชันส์ ที่โรงละครรอยัลคอร์ต ซึ่งต่อมาได้ย้ายไปที่โรงละครดยุกแห่งยอร์กในเวสต์เอ็นด์ บนจอโทรทัศน์เธอปรากฏในละครเลสเบียนทางช่องบีบีซีเรื่อง ขอหยุดหัวใจไว้ที่เธอ (2002) ดัดแปลงจากนวนิยายในชื่อเดียวกันของซาราห์ วอเตอส์ โดยรับบทเป็นเซนา เบลก และในเรื่อง เล่ห์รัก นักล้วง (2005) รับบทเป็นซูซาน ทรินเดอร์ เขียนโดยวอเตอส์อีกเช่นกัน เธอยังรับบทเป็นแอนน์ เอลเลียตในละครเรื่อง เพอร์ซูเอชัน (2007) ออกอากาศทางช่องไอทีวี สร้างจากนวนิยายของเจน ออสเตน

แหล่งข้อมูลอื่น

 
 แซลลี ฮอว์กินส์ ที่อินเทอร์เน็ตบรอดเวย์ดาตาเบส
# สำนักงานนโยบายและแผนทรัพยากรธรรมชาติและสิ่งแวดล้อม
สำนักงานนโยบายและแผนทรัพยากรธรรมชาติและสิ่งแวดล้อม  เป็นหน่วยงานระดับกรม ในสังกัดของกระทรวงทรัพยากรธรรมชาติและสิ่งแวดล้อม มีหน้าที่กำหนดนโยบายแผนการส่งเสริมและรักษาคุณภาพสิ่งแวดล้อม โดยเสนอแนะนโยบายและแผนการอนุรักษ์และบริหารจัดการทรัพยากรธรรมชาติและสิ่งแวดล้อม ติดตามตรวจสอบผลกระทบสิ่งแวดล้อมตามรายงานการวิเคราะห์ผลกระทบสิ่งแวดล้อม

 ประวัติ 
เนื่องจากปัญหาสิ่งแวดล้อมเสื่อมโทรม รัฐบาลจึงได้ประกาศพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2518 ซึ่งประกอบด้วยสำนักงาน ในช่วงแรกใช้ชื่อว่า คณะกรรมการสิ่งแวดล้อมแห่งชาติ

ในปี พ.ศ. 2521 และ 2522 ได้ถูกย้ายสังกัดไปอยู่กระทรวงวิทยาศาสตร์ เทคโนโลยีและการพลังงาน

ในปี พ.ศ. 2535 รัฐบาลได้ประกาศพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 มีผลให้เกิดหน่วยงานด้านสิ่งแวดล้อมขึ้น 3 หน่วยงาน คือ สำนักงานนโยบายและแผนสิ่งแวดล้อม, กรมควบคุมมลพิษ และกรมส่งเสริมคุณภาพสิ่งแวดล้อม

เมื่อวันที่ 8 ตุลาคม พ.ศ. 2545 กระทรวงวิทยาศาสตร์เทคโนโลยีและสิ่งแวดล้อมได้โอนสำนักงานไปเป็นสำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม
 ภารกิจ 

จัดทำนโยบายและแผนการอนุรักษ์และบริหารจัดการทรัพยากรธรรมชาติและสิ่งแวดล้อม
ประสานและจัดทำแผนการจัดการทรัพยากรธรรมชาติและสิ่งแวดล้อม และดำเนินการอื่นให้เป็นไปตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ และกฎหมายอื่นที่เกี่ยวข้อง รวมทั้งประสานจัดการเพื่อนำไปสู่การปฏิบัติที่เป็นรูปธรรม
ศึกษา วิเคราะห์ ประสาน และดำเนินการให้มีประกาศเขตพื้นที่ และมาตรการคุ้มครองทรัพยากรธรรมชาติและสิ่งแวดล้อม
ติดตาม และประเมินผลการดำเนินงานตามนโยบาย แผน และมาตรการและจัดทำรายงานสถานการณ์คุณภาพสิ่งแวดล้อม
ดำเนินการเกี่ยวกับการวิเคราะห์ผลกระทบสิ่งแวดล้อมที่อาจเกิดขึ้นจากโครงการหรือกิจกรรมของภาครัฐหรือเอกชน ซึ่งมีแนวโน้มที่จะก่อให้เกิดผลเสียหายต่อคุณภาพสิ่งแวดล้อม
บริหารงานกองทุนสิ่งแวดล้อมให้มีประสิทธิภาพ เพื่อสนับสนุนนโยบาย แผนและมาตรการ และการจัดการทรัพยากรธรรมชาติและสิ่งแวดล้อมในทุกภาคส่วน
 เสนอความเห็นเพื่อประกอบการพิจารณาในการกำหนดนโยบาย และแนวทางการบริหารที่ดินและทรัพยากรดิน การวางแผนการถือครองที่ดิน การสงวนและพัฒนาที่ดินเพื่อจัดให้แก่ประชาชน และการสงวนหรือหวงห้ามที่ดินของรัฐ
 ประสานความร่วมมือกับองค์กรระหว่างประเทศและต่างประเทศในการดำเนินการร่วมด้านนโยบายและแผนการอนุรักษ์และบริหารจัดการทรัพยากรธรรมชาติและสิ่งแวดล้อม
 เสนอความเห็นเพื่อประกอบการพิจารณาในการกำหนดนโยบายและยุทธศาสตร์การป้องกันและแก้ไขปัญหาด้านการเปลี่ยนแปลงสภาพภูมิอากาศของประเทศ การกักเก็บ และการปลดปล่อยแก๊สเรือนกระจก รวมทั้งศึกษา วิจัย และพัฒนาเกี่ยวกับการเปลี่ยนแปลงสภาพภูมิอากาศ
เสนอความคิดเห็นเพื่อประกอบการพิจารณาในการกำหนดนโยบายและแผน การอนุรักษ์และใช้ประโยชน์ความหลากหลายทางชีวภาพอย่างยั่งยืน ตลอดจนดำเนินการตามพันธกรณีของความตกลงระหว่างประเทศที่เกี่ยวข้องกับความหลากหลายทางชีวภาพและพื้นที่ชุ่มน้ำ
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงาน หรือตามที่รัฐมนตรีหรือคณะรัฐมนตรีมอบหมาย
# อาร์ชดยุกคาร์ล แฟร์ดีนันท์แห่งออสเตรีย
อาร์ชดยุกคาร์ล แฟร์ดีนันท์แห่งออสเตรีย  ประสูติเมื่อวันที่ 29 กรกฎาคม 2361 ณ จักรวรรดิออสเตรีย เป็นพระโอรสใน อาร์ชดยุกคาร์ล ดยุกแห่งเท็ชเชิน กับ เจ้าหญิงเฮ็นรีเอ็ทเทอแห่งนัสเซา-ไวล์บูร์ก ทรงเป็นพระราชนัดดาใน จักรพรรดิเลโอโปลด์ที่ 2 แห่งจักรวรรดิโรมันอันศักดิ์สิทธิ์ โดยเมื่อเจริญพระชันษา ทรงเป็นทหารหน่วยรบที่ 57 ในเบอร์โน และหลังจากกนั้น ทรงได้รับคำสั่งจากรัฐบาลให้สู้รบกับพวกก่อการร้ายในปราก ในปี 2357 ต่อมาพระองค์ทรงเป็นหัวหน้าทหารในมอเรเวียและไซลีเชีย ก่อนจะเสด็จกลับไปรับตำแหน่งจอมพลแห่งกองทัพออสเตรียในปี  2403 
 เสกสมรส 
พระองค์ทรงเสกสมรสกับพระญาติคือ อาร์ชดัชเชสเอลิซาเบธ ฟรานซิสกาแห่งออสเตรีย เมื่อวันที่ 18 เมษายน 2397 มีพระบุตรดังนี้
 อาร์ชดยุกฟรานซ์ โจเซฟ
อาร์ชดยุกฟรีดริช ดยุกแห่งเท็ชเชิน
มาเรีย คริสตินาแห่งออสเตรีย สมเด็จพระราชินีแห่งสเปน
อาร์ชดยุกชาลส์ สเตฟานแห่งออสเตรีย
อาร์ชดยุกยูจินแห่งออสเตรีย
อาร์ชดัชเชสมาเรีย เอเลนอรา

ทั้งนี้พระองค์ยังทรงมีศักดิ์เป็นพระสัสสุระ (พ่อตา) ใน พระเจ้าอัลฟอนโซที่ 12 แห่งสเปน และเป็นพระราชอัยยกา (ตา) ใน พระเจ้าอัลฟอนโซที่ 13 แห่งสเปน
# พายุนากรี
นากรี  เป็นชื่อพายุหมุนเขตร้อนในรายชื่อชุดที่ 3 ลำดับที่ 1 ของมหาสมุทรแปซิฟิกตะวันตกฝั่งเหนือ ส่งโดยประเทศกัมพูชา

พายุนากรีนั้นอาจหมายถึง
พายุโซนร้อนกำลังแรงนากรี (พ.ศ. 2545) (T0208,  11W,  ฮัมบาโลส)
พายุไต้ฝุ่นนากรี (พ.ศ. 2551) (T0805,  06W,  เอนเตง)
พายุโซนร้อนกำลังแรงนากรี (พ.ศ. 2557) (T1412,  12W,  อินได) – พายุที่ศูนย์ร่วมเตือนไต้ฝุ่นไม่ยอมรับเป็นเวลาถึง 4 วัน
พายุไต้ฝุ่นนากรี (พ.ศ. 2562) (T1924,  25W,  กีเยล)
# โคกุปปะ
โคกุปปะ  หรือ กูปปะลิงส์  รู้จักกันในชื่อ สมุนของคุปปะ  หรือทีมคุปปะทั้ง 7  เป็นกลุ่มของตัวละครทั้งเจ็ดในเกมมาริโอของบริษัทนินเทนโด โดยมีชื่อดังนี้ อิกกี, แลรี, เล็มมี, ลุดวิก ฟาน, มอร์ตัน จูเนียร์, รอย และเวนดี โอ. คุปปะ เป็นลูก ๆ ของคุปปะ

การปรากฏตัว
โคกุปปะปรากฏตัวครั้งแรกในเกมซูเปอร์มาริโอบราเธอส์ 3 โดยรับบทเป็นบอสในแต่ละด่านโดยมีคฑาที่ขโมยมาจากพระราชาและสาปเขาให้เป็นสัตว์ต่าง ๆ หลังจากนั้นจึงปรากฏตัวในเกมซูเปอร์มาริโอเวิลด์ในปี 1990 โดยเก็บไข่ของยอชชีไว้ในปราสาทบนดินแดนไดโนเสาร์ (Dinosaur Land)

ให้เสียง
ตัวละครทุกตัวจะตั้งตามบุคคลสำคัญและบุคคลพิเศษ ยกเว้นแลรี คุปปะ 

  อมันดาอนิเมะซีรีส์ (1989)  การ์ตูน DiC (1990–91)  เกม (2009–ปัจจุบัน)  ตั้งชื่อตาม แลรี คุปปะ  มาซาฮารุ ซาโต้  เจมส์ แรนกิน (รับบทเป็น ชีทซี่)  Michelle Hippe (2014–ปัจจุบัน)  มอร์ตัน คุปปะ จูเนียร์ มิยะโกะ เอนโด  แดน เฮนเนสซีย์ (รับบทเป็น บิ๊กเม้าท์)  David Cooke (2014–ปัจจุบัน)  มอร์ตัน ดาวนีย์ จูเนียร์ เวนดี้ โอ. คุปปะ  ทาบีต้า เจอร์เมน (รับบทเป็น คูที่ พาย)  Ashley Flannegan (2014–ปัจจุบัน)  เวนดี้ โอ. วิลเลียมส์ อิกกี คุปปะ  มาซาฮารุ ซาโต้  ทารา สตรอง (รับบทเป็น ฮอป)  ไมค์ วอห์น (วิดีโอจากเกม New Super Mario Bros.) / ไม่ระบุตัวตน (2014–ปัจจุบัน) อิกกี ป็อป รอย คุปปะ Naoki Tatsuta  กอร์ดอน มาสเตน (รับบทเป็น บูลลี่)  แดน ฟอลคอน  รอย ออร์บิสัน เล็มมี คุปปะ  ทารา สตรอง (รับบทเป็น ฮิป)  ลานี่ มิเนลลา (วิดีโอจากเกม New Super Mario Bros.) / ไม่ระบุตัวตน (2014–ปัจจุบัน) เล็มมี คิลมิสเตอร์ ลุดวิจ ฟาน คุปปะ  ไมเคิล สตาร์ค (รับบทเป็น คูกี้ ฟาน)  David J. Goldfarb (2014–ปัจจุบัน)  ลุดวิจ ฟาน เบโทเฟน

การตอบรับ
นับตั้งแต่เกมซุปเปอร์มาริโอบราเธอร์ส 3ถูกเผยแพร่ มีรายงานถึงโคกุปปะในแง่บวกอย่างมาก นินเทนโดพาเวอร์ได้ให้โคกุปปะเป็นหนึ่งในเหตุผลที่ผู้คนรักนินเทนโด และเป็นอันดับที่ 19 ของวายร้ายที่ดีที่สุดโดยGameDaily.
# สงครามพระเจ้าอเล็กซานเดอร์มหาราช
สงครามพระเจ้าอเล็กซานเดอร์มหาราช เป็นสงครามระหว่างพระเจ้าอเล็กซานเดอร์มหาราชแห่งราชอาณาจักรมาเกโดนีอากับผู้ปกครองหลายคนในภูมิภาคกรีซจนถึงอินเดีย สงครามครั้งนี้เกิดขึ้นหลังจากอเล็กซานเดอร์ขึ้นครองราชย์ต่อจากพระเจ้าพีลิปโปสที่ 2 พระราชบิดา พระองค์เริ่มทำสงครามกับชาวเธรซและอิลลีเรียทางตอนเหนือ ก่อนจะข้ามช่องแคบเฮลเลสปอนต์เพื่อโจมตีจักรวรรดิอะคีเมนิด โดยพิชิตอานาโตเลีย, ซีเรีย, ฟินิเชีย, ยูเดียและอียิปต์ ในปี 331 ก่อนคริสตกาล อเล็กซานเดอร์ตีทัพพระเจ้าดาไรอัสที่ 3 จนแตกพ่ายในยุทธการที่กอกามีลา เป็นการเปิดทางสู่เมืองหลวงแพร์ซโพลิสซึ่งถูกปล้นและเผา

อเล็กซานเดอร์เดินทัพต่อไปยังแบคเตรีย ยึดซอกเดียนร็อก ก่อนจะข้ามเทือกเขาฮินดูกูชและแม่น้ำสินธุเพื่อเข้าสู่อินเดีย พระองค์เอาชนะทัพพระเจ้าโปรสในยุทธการที่ไฮดาสเปสในปี 326 ก่อนคริสตกาล แต่ทหารที่อ่อนล้าและหวาดกลัวต่อทัพมหึมาของจักรวรรดินันทะที่อยู่ใกล้เคียงปฏิเสธที่จะรุกต่อย้อนรอยจักรวรรดิมหาอำนาจ, แอนดรูว์ เทย์เลอร์, หน้า 46, พ.ศ. 2553, เนชั่นแนล จีโอกราฟิก กรุงเทพฯ อเล็กซานเดอร์จึงสร้างแท่นบูชา 12 แห่งที่ริมฝั่งแม่น้ำฮิฟาซิสเพื่อระลึกถึงการขยายพระราชอำนาจของพระองค์ ก่อนจะยกทัพกลับโดยแต่งตั้งเซแทร็ปไว้ปกครอง เมื่ออเล็กซานเดอร์กลับมาถึงบาบิโลน พระองค์มีแผนจะบุกคาบสมุทรอาหรับ แต่สวรรคตเสียก่อนในปี 323 ก่อนคริสตกาล

ปีต่อมาหลังอเล็กซานเดอร์สวรรคต เกิดสงครามไดแอโดไคซึ่งเป็นการแย่งชิงอำนาจระหว่างนายพลของพระองค์ หลังยุทธการที่อิปซัสในปี 301 ก่อนคริสตกาล อาณาจักรของอเล็กซานเดอร์ก็ถูกแบ่งแยก โดยทอเลมีครองอียิปต์ เซลิวคัสครองดินแดนฝั่งเอเชียจนถึงตะวันออกของอานาโตเลีย ไลซีมาคัสครองเธรซและตะวันตกของอานาโตเลีย ส่วนคาสแซนเดอร์ครองกรีซและมาซิดอน สงครามดังกล่าวยังเป็นจุดเริ่มต้นของสมัยเฮลเลนิสต์ ซึ่งวัฒนธรรมกรีกเจริญและเผยแพร่ไปไกลถึงขีดสุด

thumb|350px|
อาณาจักรของไดแอโดไค หลังยุทธการที่อิปซัส (301 ปีก่อนคริสตกาล)
# ดราก้อนเควสต์ VIII
ดราก้อนเควสต์ VIII  เป็นเกมหลักภาคที่ 8 ของชุดเกมดราก้อนเควสต์ พัฒนาโดยค่าย Level-5 และจัดจำหน่ายโดยสแควร์เอนิกซ์บนเครื่องเล่นเพลย์สเตชัน 2 ภาคนี้วางจำหน่ายครั้งแรกในประเทศญี่ปุ่นในเดือนมกราคม ค.ศ. 2004 ก่อนที่จะวางจำหน่ายในอเมริกาเหนือในปี 2005 และภูมิภาคPALในปี 2006 ดราก้อนเควสต์ภาคนี้ประสบความสำเร็จอย่างถล่มทลาย และถูกยกเป็นหนึ่งในเกมที่ประสบความสำเร็จที่สุดของโซนี่
อ้างอิง
# อาร์ชดัชเชสเอลีซาเบ็ท ฟรันท์ซิสคาแห่งออสเตรีย
อาร์ชดัชเชสเอลีซาเบ็ท ฟรันท์ซิสคาแห่งออสเตรีย  ประสูติเมื่อวันที่ 17 มกราคม 2374 ณ ราชอาณาจักรฮังการี เป็นพระธิดาในอาร์ชดยุกโยเซ็ฟแห่งออสเตรีย ข้าหลวงแห่งฮังการี กับดัชเชสโดโรเทอาแห่งเวือร์ทเทิมแบร์ค
 เสกสมรส 
พระองค์ทรงเสกสมรสครั้งแรกกับ อาร์ชดยุกคาร์ล แฟร์ดีนันด์ วิกเตอร์แห่งออสเตรีย-เอสเต เมื่อวันที่ 4 ตุลาคม 2390 ณ กรุงเวียนนา มีพระธิดา 1 พระองค์คือ
มารีอา เตรีซาแห่งออสเตรีย-เอสเต สมเด็จพระราชินีแห่งบาวาเรีย

ต่อมาเมื่อวันที่ 15 ธันวาคม 2392 อาร์ชดยุกคาร์ล แฟร์ดีนันด์ วิกเตอร์แห่งออสเตรีย-เอสเต พระสวามีสิ้นพระชนม์ด้วยพระชันษาเพียง 28 ชันษา พระองค์ก็ได้เสกสมรสใหม่กับ อาร์ชดยุกคาร์ล แฟร์ดีนันด์ แห่งออสเตรีย พระญาติ เมื่อวันที่ 18 เมษายน 2397 มีพระบุตรดังนี้
 อาร์ชดยุกฟรานซ์ โจเซฟ
อาร์ชดยุกฟรีดริช ดยุกแห่งเทเชิน
มารีอา คริสทีนาแห่งออสเตรีย
อาร์ชดยุกชาลส์ สเตฟานแห่งออสเตรีย
อาร์ชดยุกยูจินแห่งออสเตรีย
อาร์ชดัชเชสมารีอา เอเลนอรา

ทั้งนี้พระองค์ยังทรงมีศักดิ์เป็นพระสัสสุ (แม่ยาย) ใน พระเจ้าอัลฟอนโซที่ 12 แห่งสเปน และเป็นพระราชอัยยิกา (ยาย) ใน พระเจ้าอัลฟอนโซที่ 13 แห่งสเปน

พระองค์สิ้นพระชนม์เมื่อวันที่ 14 กุมภาพันธ์ 2446 ด้วยพระโรคปอดบวม สิริพระชันษา 72 ชันษา
 ลิงก์
# กะหล่ำดาว
กะหล่ำดาว หรือ กะหลํ่าหัวลำต้นราชบัณฑิตยสถาน. พจนานุกรม ฉบับราชบัณฑิตยสถาน พ.ศ. ๒๕๕๔. กรุงเทพฯ : ราชบัณฑิตยสถาน, 2556, หน้า 100. (var. gemmifera) เป็นผักชนิดหนึ่งในกลุ่มกะหล่ำ ใบสดมีขนาดเส้นผ่านศูนย์กลางเพียง 2.5–4.0 เซนติเมตร (1.0–1.6 นิ้ว) จึงทำให้ดูคล้ายกะหล่ำปลีขนาดเล็ก ส่วนที่นำมารับประทานคือส่วนที่เป็นตาอ่อน ต้นอ่อนเป็นที่นิยมรับประทานในบรัสเซลส์ ประเทศเบลเยียม และน่าจะเป็นที่มาของชื่อสามัญในภาษาอังกฤษว่า Brussels sprout ซึ่งแปลตรงตัวว่าถั่วงอกบรัสเซลล์

 ลักษณะทางพฤกษศาสตร์ 
กะหล่ำดาวเป็นไม้ล้มลุกสองปี ลำต้นตั้งตรง สูงประมาณ 1 เมตร ไม่แตกกิ่ง มีตาข้างจำนวนมากเจริญเป็นปลี ลักษณะคล้ายกะหล่ำปลีหัวเล็ก ๆ เส้นผ่านศูนย์กลางประมาณ 1–3 เซนติเมตร ออกเวียนรอบลำต้นจากส่วนโคนใกล้ระดับดิน โดยมีใบซึ่งคล้ายใบกะหล่ำดอกออกเป็นกลุ่มที่ส่วนปลายลำต้น ชอบอากาศเย็นที่อุณหภูมิระหว่าง 15–20 องศาเซลเซียส ขยายพันธุ์และดูแลรักษาคล้ายกะหล่ำดอก

 ระเบียงภาพ
# หาน เสว่ (นักแสดง)
หาน เสว่  เป็นนักแสดง และนักร้องชาวจีน ซึ่งมีชื่อภาษาอังกฤษที่คนทั่วไปรู้จักคือ เซซีลีอา ฮั่น 

ผลงานด้านการแสดง
ภาพยนตร์
 ปี  ชื่อภาพยนตร์ภาษาอังกฤษ  ชื่อภาพยนตร์ภาษาจีน  รับบท  หมายเหตุ  2000               2001   Para Para Sakura    Ke Ke        2004   Don't Enter the Deserted House     Wang Jiaoluan/ Wang Jiaofeng      2011   Deadly Will    Lin Lin       2013   Dating Fever     Bai Jingjing    2015  Follow Me My Queen   Coco    Cairo Declaration    Edo Eiko  2016  The Golden Doll    Xiao Wen 

ละครโทรทัศน์
 ชื่อ  ชื่อละครโทรทัศน์ภาษาอังกฤษ  ชื่อละครโทรทัศน์ภาษาาจีน   รับบท  หมายเหตุ2001    Zhu Xiaoxin  2003   The Raging Butterfly  Dadao Jizi   Flying Daggers  Leng Xiaoxing  2004   Heroic Legend  Zhantai Jingming  Good Luck Zhu Bajie   Princess Iron Fan  Dream Factory  Ye Xiaoyu      Fang Yu'er   2005     Li Ruonong     Chen Xiangnan     Xu Diandian   Happy Zhu Bajie   Xiang Si   2006   The Little Fairy  Xiang Xuehai   The Blind Detective   Duan Xueyu    A'shima    Li Xue/ Li Bing    Tomorrow I Am Not Lamb  Shi Qiuguo   2007   Strange Stories from a Chinese Studio 2  Yanzhi   A Love Before Gone With Wind  Kuang Meijiao  2008  Loath at Home  Bai Yun      A Mobile Love Story  Mu Beibei     Gu Xiaoxue   Deep Affection Life  Ai Qing   2009   Deep Love  Shen Hanqiu    Underground  Lin Jing   2010  The Sharp Sword  Wang Hanmei    Journey to the West  Baigujing   Nanjing Decisive Battle Yang Ziyue    Foolish Love  Lin Manyi   2011   Peak Times  Bai Ruoqing   2012   Come Home  Cheng Hua    Fall in Love with You  Tong Xin    Code Thirteen  Li Fenghuang   2013   Woman's Weapon  Lin Jiu'ni   Ip Man  Zhang Yongcheng  Cao Cao  Diaochan  2014   Lady's House  Zhou Jin    2015  I Have A DreamYe Chun'er   Dash Out of the Moon Island Su Jing    Strange Stories from a Chinese Studio 4   Xie Ling'er  The WavesGao Haiwei  2016  War FlowersHan Shuying    Ouyang Zhiwei   2017  Stairway to Stardom    Duan Lingwei   Lost Love in Times   Tao Yao     Jiang Li    2018  秘密航线  Feng Yaqin   

ผลงานด้านการร้องเพลง

อัลบั้มเพลง
 อัลบั้มที่  ชื่อเพลงภาษาอังกฤษ  ชื่อเพลงภาษาจีน   ออกวางจำหน่าย   ค่ายเพลง    หมายเหตุ  1st  Falling Snow    15 ตุลาคม 2004     Sony Music Entertainment      2nd   Summer Love    27 มีนาคม 2006     Sony Music Entertainment      3rd   A Journey Into Fantasy (Chinese)     31 ตุลาคม 2007     Sony Music Entertainment      4th   A Journey Into Fantasy (Japanese)     21 พฤศจิกายน 2007    Sony Music Entertainment    5th   My Song for You      18 พฤษภาคม 2009   Universal Music Group     6th   Flower in Heart    30 มิถุนายน 2010     Huayi Brothers      7th  They Said    15 สิงหาคม 2012     Gold Typhoon    

มิวสิกวิดีโอ
 ปี  ชื่อเพลงภาษาอังกฤษ  ชื่อเพลงภาษาจีน  ขับร้องโดย  หมายเหตุ มิถุนายน 2001  para para sakura    Aaron Kwok   กรกฎาคม 2002  Story    Man Wenjun   มกราคม 2003   Confession     Lu Yi  สิงหาคม 2006  Finally   Wang Leehom   ตุลาคม 2006   Last Forever     Kousuke Atari, herself  กรกฎาคม 2009   Our Holiday     Luo Zhongxu, herself   สิงหาคม 2012   Cheer for Yourself   group star
# ยุทธการที่ลำพี้
ยุทธการที่ลำพี้  ที่เกิดขึ้นในเดือน 1 ของ 205 ระหว่างยุคที่รู้จักในชื่อ ยุคสิ้นราชวงศ์ฮั่น การรบครั้งนี้เป็นการทำลายล้าง อ้วนถำ หนึ่งในบุตรชายของ อ้วนเสี้ยว ที่พยายามสืบทอดตำแหน่งของบิดา โดยศัตรูของเขา โจโฉ ซึ่งรับราชการเป็นหนึ่งในสามเสนาบดี และได้ชัยชนะครั้งสำคัญครั้งก่อนหน้าเหนือบุตรชายอีกคนของอ้วนเสี้ยว อ้วนซง ชัยชนะของโจโฉที่ ลำพี้ ส่งผลให้เขาไม่สามารถควบคุมที่ราบภาคเหนือได้ขณะเดียวตระกูลอ้วนก็ถูกไล่ล่าทำให้ต้องหนีขึ้นเหนือ

 ปูมหลัง 
อ้วนเสี้ยว ขุนศึกผู้เรืองอำนาจทางภาคเหนือของจีนพ่ายแพ้อย่างเบ็ดเสร็จใน ยุทธการที่กัวต๋อ โดย โจโฉ ใน 200
# เอกเซกิเอล ปาลาซิโอส
เอกเซกิเอล อาเลฆันโดร ปาลาซิโอส (เกิดเมื่อวันที่ 5 ตุลาคม 1998) เป็นนักฟุตบอลชาวอาร์เจนตินา เล่นในตำแหน่งกองกลางให้กับสโมสรไบเออร์ เลเวอร์คูเซินและทีมชาติอาร์เจนตินา

 สโมสรอาชีพ 
ปาลาซิโอสเป็นนักฟุตบอลจากที่มาจากทีมเยาวชนของริเบร์เปลต เขาลงเล่นในลีกครั้งแรกในวันที่ 8 พฤศจิกายน 2015 ในเกมที่พบกับนีเวลล์ส โอลด์ บอยส์

 ระดับทีมชาติ 
ปาลาซิโอสลงเล่นให้กับทีมชาติอาร์เจนตินาครั้งแรกในวันที่ 8 กันยายน 2018 ในเกมกระชับมิตรกับกัวเตมาลา ในเกมนั้นอาร์เจนตินาเอาชนะกัวเตมาลา 3-0https://us.soccerway.com/matches/2018/09/08/world/friendlies/argentina/guatemala/2805437/

 ชีวิตส่วนตัว 
ปาลาซิโอสมีข่าวในทางไม่ดีกับสื่ออาร์เจนตินาหลายครั้ง ใน Olé.com มีการแสดงความคิดมากมายเกี่ยวกับเรื่องที่ว่าเขาเป็นที่รู้จักในเรื่องการใช้ชีวิตนอกสนามฟุตบอลมากกว่าในอาชีพนักฟุตบอล ปาลาซิโอสเริ่มเป็นที่รู้จักโดยสื่อในเดือนสิงหาคม 2018 ด้วยการคบหากันอย่างเปิดเผยของเขากับนางแบบที่ชื่อ โซล เปเรซ เรื่องนี้ถูกเปิดเผยขึ้นเร็วมากแต่ว่าในเวลาเดียวกันที่ปาลาซิโอสและเปเรซกำลังคบหากัน ปาลาซิโอสก็ยังเดทกับนักแสดงสาวดาวรุ่ง, นักร้อง, และนักเต้นสาวที่มีชื่อ ฆูเลียนา โอเรยาโน เปเรซและโอเรยาโนทั้งคู่คบหากับปาลาซิโอสในเวลาอันสั้นหลังจากได้รู้ว่าเขานั้นยังเดทกับผู้หญิงคนอื่นอีกและยังมีเรื่องราวดรามาอีกมาก แต่อย่างไรก็ตามวันที่ 21 สิงหาคม กลายเป็นที่รู้กันว่าปลาซิโอสนั้นได้คบหากับเพื่อนในระแวกบ้านเดียวกันที่มีชื่อว่า คาเรน กรามาโฆ มีอาชีพเป็นช่างทำเล็บมาเป็นเวลา 4 ปีแล้ว ผู้หญิงสามคนนั้นโกรธอย่างมากและใช้โซเชียมีเดียโจมตีปลาซิโอสในเรื่องที่เขาไม่มีความซื่อสัตย์เลย

เกียรติประวัติ
	ริเบร์เปลต
 Copa Argentina: 2016–17, 2018–19
 Copa Libertadores: 2018
 Recopa Sudamericana: 2019

ไบเออร์ 04 เลเวอร์คูเซิน
บุนเดิสลีกา: 2023–24

อาร์เจนตินา
 FIFA World Cup: 2022
 Copa América: 2021
 CONMEBOL–UEFA Cup of Champions: 2022
# ดานิเย็ล ซูบาชิช
ดานิเย็ล ซูบาชิช (เกิดวันที่ 27 ตุลาคม ค.ศ. 1984) เป็นนักฟุตบอลชาวโครเอเชีย เล่นในตำแหน่งผู้รักษาประตู
# การชักจูงทางจิตวิทยา
การชักจูงทางจิตวิทยา หรือ การครอบงำทางจิตวิทยา  เป็นวิธีที่ใช้ความสัมพันธ์เชิงอิทธิพล หรืออำนาจเพื่อนำไปสู่การครอบงำทางพฤติกรรม หรือทางความคิดต่อบุคคลใดๆ ในลักษณะที่ขัดต่อความสมัครใจ หรือโดยไม่ได้รับความยินยอมจากบุคคลนั้น เพื่อประโยชน์ของฝ่ายผู้ครอบงำ วิธีที่ผู้ครอบงำ (manipulator) ใช้บิดเบือน หรือชักจูงการรับรู้สภาวะความจริง อาจเป็นการใช้ผลรายงานที่ฉ้อฉล การชี้ชวน การโน้มน้าว หรือการล่อลวงอย่างอื่นๆ รวมไปถึงทำให้ยอมศิโรราบไม่ว่าจะโดยการบังคับข่มเหง (abuse) หรือโดยสมัครใจ 

การครอบงำทางจิตวิทยาเป็นการใช้อิทธิพลทางสังคมรูปแบบหนึ่ง ซึ่งอาจเกิดขึ้นเพราะความหวังดีก็ได้ เช่น การที่แพทย์ หรือสมาชิกในครอบครัว พยายามโน้มน้าว หรือหว่านล้อมชักจูงบุคคลให้เปลี่ยนพฤติกรรม หรือแก้ไขลักษณะนิสัยที่ไม่ดีของตน
# แก้วกุมภัณฑ์
แก้วกุมภัณฑ์ เป็นละครโทรทัศน์แนว แฟนตาซี-โรแมนติก-คอมเมดี้ สร้างจากบทประพันธ์ของ "กวิน" นำมาสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ในปี พ.ศ. 2561 โดยมีเนื้อหาเกี่ยวกับ "เยาวมาลย์" วัยทำงานของเธอกำลังเริ่มต้นขึ้นและได้เดินตามความฝันของตนด้วยการทำงานที่ตนชื่นชอบแต่ทว่าเธอกลับต้องเข้าไปพัวพันกับกลเกมของสวรรค์และโชคชะตามิอาจหลีกเลี่ยง ที่สำคัญคือเธอได้รับรู้ว่ากำลังจะตายภายในหกเดือน!! และชีวิตอันมีสีสันของเธอคงสงบสุข ถ้าหากสวรรค์ไม่ส่ง "สุรมารากุมภัณฑ์" ยักษ์ที่ไปมีเรื่องทะเลาะวิวาทแย่งชิงดวงแก้วกับพญานาคนาถภุชงค์จนต้องลงมาอยู่ร่วมชายคาแบบมัดมือชก ยักษ์กับคนอยู่รวมกันก็วุ่นพอแล้ว นี่โชคชะตายังเล่นตลกกับเธอโดยการกำหนดให้ดวงชะตาถึงฆาตก่อนโดยไม่คาดคิด อำนาจแห่งรักของยักษ์กับคน จะก่อเกิดปาฏิหาริย์ขึ้นหรือไม่ ในเมื่อเขามิอาจปล่อยให้เธอตายไปต่อหน้าต่อตาได้ แต่ถ้าหากช่วยเธอก็เท่ากับทำผิดกฎของสวรรค์และเขาเองก็จะต้องถูกลงทัณฑ์อย่างแสนสาหัส ผลิตละครโดย บริษัท ดีวันทีวี จำกัด โดยผู้จัดละคร พรสุดา ต่ายเนาว์คงผู้จัดฯ นำทีมนักแสดงบวงสรวงละครใหม่ "แก้วกุมภัณฑ์" เขียนบทโทรทัศน์โดย "พิง ลำพระเพลิง" กำกับการแสดงโดย "อินทนนท์ รัตนากาญจน์" นำแสดงโดย ฐกฤต ตวันพงค์ และ ณปภา ตันตระกูลได้เวลาสนุกลั่นสวรรค์สะเทือนกับ“แก้วกุมภัณฑ์” ออกอากาศทุกวันจันทร์-พฤหัสบดี เวลา 19.05 - 20.05 น. และวันศุกร์ เวลา 18.45 - 19.45 น. เริ่มออกอากาศตอนแรกวันอังคารที่ 2 ตุลาคม พ.ศ. 2561 – วันพฤหัสบดีที่ 15 พฤศจิกายน พ.ศ. 2561 ต่อจากละคร ดั่งพรหมลิขิตรัก

 นักแสดง 

 ละครโทรทัศน์  พ.ศ. 2561 สถานีออกอากาศ  ช่อง 3, ไลน์ทีวี ผู้สร้าง  พรสุดา ต่ายเนาว์คง  ทีมผลิต  ดีวันทีวี บทโทรทัศน์  พิง ลำพระเพลิง ผู้กำกับการแสดง  อินทนนท์ รัตนากาญจน์ บทบาท  นักแสดงหลัก สุรมารา (คุณยักษ์)  ฐกฤต ตวันพงค์ เยาวมาลย์ (แยมหรือแม่แย้ม)  ณปภา ตันตระกูล นาถภุชงค์  กฤตกานต์ ประสิทธิ์พานิช อาชาชาย (ชาย)  ภาราดา ชัชวาลโชติกุล อาศิรวิษ (วิษ)  ปีเตอร์ ไนท์ นงพะงา (เนย)  วรัทยา ว่องชยาภรณ์ บทบาท  นักแสดงสมทบ มิ่งขวัญ  อภิรดี ภวภูตานนท์ วาโย  ปณิตา ธนโชติธรากร ทวิช  ประภัทรพงศ์ ประสิทธิพงศ์ นิลุบลอัจฉรา  ปรัชญานันท์ สุวรรณมณี มนตรี  ไพบูลย์เกียรติ เขียวแก้ว บริหาร  พีระพล เสนาคุณ คุณหญิง  อาภัสสรา อินทร์ตลาดชุม ทิพกันยา  จิตติมา วิสุทธิปราณี คุณนาย อารยะ ศุภฤกษ์ประภาพรรณ (อ้อม)จุฑารัตน์ เเก้วมณีนิดสกาวรัตน์ ครุยทอง  คุณเธอ  ณิชญาวีร์ พิศาลพงศ์ชนะ บทบาท  นักแสดงรับเชิญ ป้าผ่อง  พรสุดา ต่ายเนาว์คง อนัญญา  รัชนี ศิระเลิศ องค์อินทร์ปิ่นณเรศ  ชาติชาย งามสรรพ์ นิลุบลอัจฉรา (ตอนปลอมตัว)  นาตยา จันทร์รุ่ง  สิทธิพันธ์ กลมเกลี้ยง  ณัฐชา วิทยากาศ  พิมพ์ดาว รวีมงคลเสถียร  ภัทชดล จันทร์ภักดิ์  นท พูนไชยศรี  ธนาฤทธิ์ รอดทัศนา หลวงพ่อ  โยธิน มาพบพันธ์ ก้อย  พิมพ์พัตรา คณะพันธ์
# ระฆังเสรีภาพ
ระฆังเสรีภาพ  ตั้งอยู่ในอุทยานประวัติศาสตร์แห่งชาติ ในเมืองฟิลาเดลเฟีย รัฐเพนซิลเวเนีย มีการตีระฆังเป็นครั้งแรกเมื่อปี ค.ศ. 1753 และในปี ค.ศ. 1776 เป็นการตีระฆังเพื่อเป็นการประกาศอิสรภาพของอเมริกาจากสหราชอาณาจักร ระฆังถูกย้ายไปมาระหว่างสงครามกับอังกฤษ 

ปัจจุบันอยู่ในหอระฆังที่อยู่ด้านหลังของ หอประชุมที่ประกาศอิสรภาพ (Independence Hall)
# ระบบขนส่งผู้โดยสาร
thumb|รถไฟฟ้าสายสีทอง ประเทศไทย

ระบบขนส่งผู้โดยสาร  หรือ ระบบขนส่งผู้โดยสารอัตโนมัติ  เป็นคำที่ใช้เรียกระบบขนส่งมวลชนแบบนำทางอัตโนมัติที่มีขนาดเล็ก มักใช้เพื่อขนส่งผู้โดยสารในพื้นที่จำกัด เช่น สนามบิน สวนสนุก หรือย่านใจกลางเมือง

 ตัวอย่างระบบ 
 ท่าอากาศยาน 
  กรุงเทพมหานคร (ท่าอากาศยานสุวรรณภูมิ) - ระบบขนส่งผู้โดยสารอัตโนมัติ ท่าอากาศยานสุวรรณภูมิ
  สิงคโปร์ (ท่าอากาศยานชางงีสิงคโปร์) - รถไฟฟ้าท่าอากาศยานชางงีสิงคโปร์
  กัวลาลัมเปอร์ (ท่าอากาศยานนานาชาติกัวลาลัมเปอร์) - เคแอลไอเอ แอร์โรว์เทรน
  จาการ์ตา (ท่าอากาศยานนานาชาติซูการ์โน-ฮัตตา) - รถไฟฟ้าท่าอากาศยานนานาชาติซูการ์โน-ฮัตตา
  เซี่ยงไฮ้ (ท่าอากาศยานนานาชาติซ่างไห่ผู่ตง) - ระบบขนส่งผู้โดยสารท่าอากาศยานนานาชาติซ่างไห่ผู่ตง
  ฮ่องกง (ท่าอากาศยานนานาชาติฮ่องกง) - ระบบขนส่งผู้โดยสารท่าอากาศยานนานาชาติฮ่องกง
  ไทเป (ท่าอากาศยานนานาชาติไต้หวันเถา-ยฺเหวียน) - รถไฟฟ้าท่าอากาศยานนานาชาติไต้หวันเถา-ยฺเหวียน
  โอซากะ (ท่าอากาศยานนานาชาติคันไซ) - วิงชัทเทิล

 ในเขตเมือง 
  รถไฟฟ้าสายสีทอง
  ยูริกาโมเมะ
  รถไฟรางเบาปูซาน–คิมแฮ
  สายยู (รถไฟใต้ดินโซล)
  อูอี แอลอาร์ที
# รถไฟฟ้าล้อยาง
รถไฟฟ้าล้อยาง  เป็นระบบขนส่งมวลชนทางรางรูปแบบหนึ่งที่ประยุกต์ใช้เทคโนโลยีการขนส่งระบบรางและการขนส่งทางถนนเข้าด้วยกัน ล้อของรถไฟฟ้าจะทำจากวัสดุยางคล้ายยางรถยนต์ และจะวิ่งอยู่ในพื้นที่ช่องทางวิ่งด้านข้างราง
# มารีเอินพลัทซ์
มารีเอินพลัทซ์  หรือ จัตุรัสพระแม่มารี คือจัตุรัสกลางเมืองของนครมิวนิก ประเทศเยอรมนี ถือเป็นจัตุรัสหลักประจำเมืองมาตั้งแต่ ค.ศ. 1158 และยังเป็นที่ตั้งของ มารีเอินซ็อยเลอ (Mariensäule) หรือเสาอนุสรณ์พระแม่มารีซึ่งตั้งตระหง่านที่จัตุรัสแห่งนี้มาตั้งแต่ ค.ศ. 1638 

ในปัจจุบัน ด้านเหนือของจัตุรัสนี้เป็นที่ตั้งของศาลาว่าการเมืองแห่งเก่า และด้านตะวันออกเป็นที่ตั้งของศาลาว่าการเมืองแห่งใหม่ สามสัปดาห์ก่อนวันคริสต์มาสของทุกปี จัตุรัสนี้รวมทั้งจัตุรัสอื่น ๆ ใกล้เคียงจะมีการจำหน่ายสินค้าเทศกาลคริสต์มาส รวมทั้งอาหารและเครื่องดื่มต่าง ๆ

แหล่งข้อมูลอื่น
 Official site (German)
 Marienplatz 360° Panorama